# data[].attributes.location_name
มหาวิทยาลัยราชภัฏอุดรธานี ถนน ทหาร ตำบลหมากแข้ง อำเภอเมืองอุดรธานี อุดรธานี

# data[].attributes.body
นายสมศักดิ์ เอี่ยมสอาด
รหัสนักศึกษา 63040140232
สาขาวิชาคณิตศาสตร์   คณะครุศาสตร์
มหาวิทยาลัยราชภัฏอุดรธานี

# data[].attributes.location_name
มาชูปิกชู เปรู

# data[].attributes.body
มาชู ปิกชู (Machu Picchu) หรือ เมืองสาบสูญแห่งอินคา เป็นหนึ่งในอารยธรรมโบราณของโลก ที่เคยเจริญรุ่งเรืองถึงขีดสุด แต่กลับล่มสลายด้วยภัยร้ายจากโรคระบาด และการล่าอาณาคมของสเปน จนเมืองแห่งนี้ก็ได้หายสาบสูญไปกว่า 3 ศตวรรษ

มาชู ปิกชู ตั้งอยู่บนเทือกเขาสูงในประเทศเปรู ด้วยพิกัดที่อยู่สูงกว่าระดับน้ำทะเลถึง 2,350 เมตร จึงยากที่จะเข้าถึง เพราะตั้งอยู่บนที่ราบสูงแอนดิส ลึกเข้าไปในป่าแอมะมซอน และอยู่เหนือแม่น้ำอุรุบัมบา เป็นหนึ่งในสิ่งก่อสร้างของอารยธรรมอินคา ซึ่งเป็นอารยธรรมที่ใหญ่ที่สุดในทวีปอเมริกาใต้ในช่วงต้นคริสต์ศตวรรษที่ 13 และแผ่ขยายอาณาเขตครอบคลุมประเทศเปรู ประเทศเอกวาดอร์ ตอนใต้ของประเทศโคลอมเบีย ภาคตะวันตกและภาคใต้ของประเทศโบลิเวีย ตอนเหนือของประเทศชิลี และบริเวณตะวันตกเฉียงเหนือของประเทศอาร์เจนตินา
มีการนำเสนอสมมติฐานว่า มาชู ปิกชู เคยถูกปกครองโดยนักบวชของลัทธิบูชาสุริยะ และมีการทำพิธีถวายหญิงสาวเป็นเครื่องสังเวยแก่พระเจ้าของพวกเขา อีกทั้งที่นี่ยังเป็นป้อมปราการสุดท้ายของชาวอินคาที่ต่อสู้กับชาวสเปนอีกด้วย

นอกจากนี้ยังมีอีกหลายข้อสันนิษฐาน คือ มาชู ปิกชู น่าจะเป็นที่อาศัยของนักบวชเพื่อใช้ในการสังเกตการณ์การโคจรของดวงอาทิตย์ เป็นสถานที่จำลองตำนานกำเนิดโลก และจักรวาลตามความเชื่อของชาวอินคา เนื่องจากมีหน้าต่างซึ่งดวงอาทิตย์จะโคจรมาอยู่ตรงกลางพอดีในวันสิ้นสุดฤดูร้อน และวันสิ้นสุดฤดูหนาว ส่วนแท่นบูชายัน น่าจะมีไว้เพื่อเป็นหอสังเกตการณ์การวงโคจรของดวงอาทิตย์เช่นกัน

https://travel.trueid.net/detail/JDzVpo0WBVpD

# data[].attributes.location_name
สะพานโกลเดนเกต Golden Gate Bridge, ซานฟรานซิสโก แคลิฟอร์เนีย สหรัฐอเมริกา

# data[].attributes.body
สะพานนี้เป็นหนึ่งในสะพานที่ปรากฏในภาพถ่ายมากที่สุดในโลก และถึงแม้จะมีหมอกปกคลุมเสียเป็นส่วนใหญ่แต่ก็ยังเป็นภาพที่ชวนตะลึงและสร้างความประทับใจได้ทุกครั้งที่พบเห็น ที่นี่ให้ทั้งความตื่นเต้นเกินบรรยายและเป็นแรงบันดาลใจด้วยขนาด สัดส่วนและความงดงามของโครงสร้าง ที่นี่ถือเป็นสัญลักษณ์หนึ่งของสถาปัตยกรรมอเมริกัน มีความยาว 1.7 ไมล์ (2.7 กิโลเมตร) ข้าม "โกลเด้นเกต" หรือประตูทองที่เปิดจากอ่าวซานฟรานซิสโกออกสู่น่านน้ำมหาสมุทรแปซิฟิก

สะพานแขวนช่วงเดี่ยวนี้เชื่อมโยงซานฟรานซิสโกเข้ากับมารินเคาท์ตี ใช้เวลาในการก่อสร้างสี่ปี เปิดให้สัญจรได้ในปี ค.ศ. 1937 และออกแบบมาให้รองรับกระแสลมที่แรงกว่า 100 ไมล์ (161 กิโลเมตร) ต่อชั่วโมง ขณะที่สร้างเสร็จนั้น สะพานโกลเด้นเกตถือเป็นสะพานแขวนที่ยาวที่สุดในโลก แต่หลังจากนั้นได้มีการทำลายสถิติไปแล้วหลายครั้ง

สิ่งปลูกสร้างนี้เป็นจุดชมวิวเบย์แอเรีย แนวเส้นขอบฟ้าของเมือง มหาสมุทรแปซิฟิกและมารินเฮดแลนด์ทางฟากเหนือของสะพาน ถ้าอยากชมวิวให้จุใจและได้เห็นถึงความยิ่งใหญ่ของสะพาน ขอแนะนำให้ปั่นจักรยานหรือเดินข้าม ถ้าคุณขับรถคุณจะต้องมัวจดจ่ออยู่กับการจราจร

คนเดินถนนสามารถใช้สะพานได้เฉพาะช่วงที่เป็นเวลากลางวัน และสามารถเดินตามทางเดินเท้าด้านตะวันออก มีเครื่องกีดขวางตลอดแนวถนนเพื่อกั้นส่วนของคนเดินเท้าจากการจราจร นักปั่นจักรยานสามารถใช้ทางเดินเท้าทั้งด้านตะวันตกและตะวันออก ในที่สูงเหนือท้องน้ำเช่นนี้มักจะมีลมแรงมาก ดังนั้นขอแนะนำให้สวมใส่เสื้อผ้าหลายๆ ชั้นแม้ในช่วงฤดูร้อน

เพลิดเพลินกับวิวสวยๆ บนสะพานโกลเด้นเกตจากจุดชมวิวที่ส่วนเหนือของสะพานในมารินเคาท์ตี ทิวทัศน์ตระการตามีให้ชมทุกช่วงของวัน ไม่ว่าจะเป็นตอนเช้าตรู่ที่ค่อยๆ สะท้อนแสงอ่อนๆ ของดวงอาทิตย์ในตอนเช้า และในยามค่ำคืนที่ประกายแสงระยิบระยับสะท้อนผืนน้ำสีเข้ม

https://www.expedia.co.th/Golden-Gate-Bridge-San-Francisco.d508803.Place-To-Visit?pwaLob=wizard-package-pwa

# data[].attributes.location_name
ภูเขาฟุจิ Kitayama, ฟุจิโนะมิยะ จังหวัดชิซุโอะกะ ญี่ปุ่น

# data[].attributes.body
ภูเขาไฟฟูจิ คือ ภูเขาอันเป็นสัญลักษณ์ของประเทศญี่ปุ่น และได้กลายเป็นส่วนหนึ่งของผลงานศิลปะของชาวญี่ปุ่น เนื่องด้วยรูปทรงอันสวยงามและด้านมุมที่เกือบจะเท่ากันทุกด้าน ถือเป็นรูปทรงของภูเขาที่หาพบได้ยากในที่อื่นใดบนโลกนี้ ภูเขาไฟฟูจิยังจัดว่าเป็นภูเขาไฟที่ใหญ่ที่สุดในประเทศญี่ปุ่น ซึ่งเกิดการปะทุครั้งสุดท้ายราว 300 ปีก่อน เป็นเหตุให้บริเวณใกล้เคียงได้รับความเสียหายจากเถ้าถ่านภูเขาไฟ กระนั้นปรากฎการณ์ภูเขาไฟเริ่มสงบลงในยุคหลังมานี้ หลายคนจึงพยายามไต่ไปให้ถึงยอดเขาแห่งนี้ในช่วงฤดูร้อน ในฐานะที่เป็นภูเขาที่ใหญ่ที่สุดในประเทศญี่ปุ่น และมีความสูง 3,776 เมตร เราจึงสามารถมองเห็นภูเขาไฟฟูจิได้แม้จากระยะไกล รวมถึง จากกรุงโตเกียว หรือรีสอร์ทชายหาดเอโนชิม่า และบริเวณบ่อน้ำร้อนอันมีชื่อเสียงในฮาโกเน่ ภูเขาแห่งนี้ยังเป็นที่ดึงดูดสายตาของผู้คนเป็นอย่างมากในแง่ของการเปลี่ยนแปลงทิวทัศน์จากแต่ละจุดที่มองเห็น เราจะมองเห็นภูเขาไฟฟูจิได้หรือไม่ขึ้นกับขึ้นกับสภาพอากาศ เป็นความโชคดีที่มีหลายวันในโตเกียวที่อากาศโปร่งใสในช่วงฤดูหนาว เราจึงมีโอกาสได้สัมผัสทัศนียภาพอันสวยงามของภูเขาไฟแห่งนี้ได้บ่อยครั้ง

https://www.odakyu.jp/thai/sightseeing/feature/fujisan/

# data[].attributes.location_name
หอไอเฟล Avenue Anatole France, ปารีส ฝรั่งเศส

# data[].attributes.body
หอไอเฟล (ฝรั่งเศส: Tour Eiffel, ตูร์แอแฟล) เป็นหอคอยโครงสร้างเหล็กตั้งอยู่บนช็องเดอมาร์ บริเวณแม่น้ำแซน ในกรุงปารีส เป็นสัญลักษณ์ของประเทศฝรั่งเศสที่เป็นที่รู้จักกันทั่วโลก ทั้งยังเป็นหนึ่งในสิ่งก่อสร้างที่มีชื่อเสียงที่สุดในโลกอีกด้วย

หอไอเฟลเป็นหนึ่งในสิ่งก่อสร้างที่โด่งดังที่สุดแห่งหนึ่งของโลก ตั้งชื่อตามกุสตาฟ ไอเฟล สถาปนิกและวิศวกรชั้นนำของฝรั่งเศส ซึ่งเป็นผู้ออกแบบหอคอยนี้ หอไอเฟลสร้างขึ้นเพื่อใช้เป็นสัญลักษณ์ของงานแสดงสินค้าโลก ในปี ค.ศ. 1889 (Exposition universelle de Paris de 1889) เพื่อแสดงถึงความยิ่งใหญ่ของประเทศฝรั่งเศส ความเจริญก้าวหน้าทางเทคโนโลยี วิทยาศาสตร์ และความสวยทางศิลปะสถาปัตยกรรม หอคอยสูงงดงามแห่งนี้เป็นดาวเด่นที่สร้างความประทับใจแก่ผู้ร่วมงาน ซึ่งต่อมาได้รู้จักในนามหอไอเฟลและกลายมาเป็นสัญลักษณ์ของกรุงปารีส และใน ค.ศ. 2006 นักท่องเที่ยวกว่า 6,719,200 คนได้เข้าเยี่ยมชมสถานที่แห่งนี้ และกว่า 200,000,000 คนตั้งแต่เริ่มก่อสร้าง ส่งผลให้หอไอเฟลเป็นสิ่งก่อสร้างที่มีคนเข้าชมมากที่สุดต่อปีอีกด้วย ซึ่งหอไอเฟลสูง 324 เมตร (1,063 ฟุต) หรือสูงเท่ากับตึก 81 ชั้น

https://www.happylongway.com/eiffel/

# data[].attributes.location_name
Taj Mahal, Dharmapuri, Forest Colony, Tajganj, อากรา อุตตรประเทศ อินเดีย

# data[].attributes.body
ทัชมาฮาลคืออนุสรณ์สถานแห่งความรัก เป็น 1 ใน 7 สิ่งมหัศจรรย์ของโลกในยุคใหม่ มีขนาดใหญ่ถึง 42 เอเคอร์ หรือประมาณ 107 ไร่ ใช้เวลาก่อสร้างนานกว่า 22 ปี ทัชมาฮาลถูกสร้างขึ้นโดยความรักของสมเด็จพระจักรพรรดิชาห์ชะฮันที่มีต่อพระนางมุมตัซ มาฮาล พระมเหสีของพระองค์ เพื่อใช้เป็นอนุสาวรีย์ฝังศพของพระมเหสีนั่นเอง พระมเหสีมุมตัซสิ้นพระชนม์หลังจากให้กำเนิดทายาทองค์ที่ 14 ซึ่งเหตุการณ์ครั้งนี้ทำให้สมเด็จพระจักรพรรดิชาห์ชะฮันโศกเศร้านานกว่าสองทศวรรษ ในทุกๆ วันพระองค์จะไปนั่งอยู่ข้างหลุมศพของพระมเหสี และด้วยความโศกเศร้านี้พระองค์จึงสละราชสมบัติเพื่อสร้างทัชมาฮาลนานกว่า 22 ปีเพื่อเป็นอนุสรณ์แห่งความรักของทั้งสองพระองค์

https://travelblog.expedia.co.th/asia/travel_destinations_in_agra/